open-index/open-wikipedia-markdown huggingface dataset:
เทศมณฑลบึสเกอรือ

**บึสเกอรือ** () เป็นเทศมณฑลในประเทศนอร์เวย์ อยู่ติดกับอาเกิชฮืส ออสโล อ็อปลัน ซ็องน์และฟียูราเนอ ฮอดาลัน เทเลอมาร์ก และเว็สต์ฟ็อล ที่ตั้งเขตการปกครองอยู่ที่เมืองดรัมเมิน

บึสเกอรือ
อาสนวิหารกาวายง

**อาสนวิหารกาวายง** () เรียกชื่อเต็มว่า **อาสนวิหารแม่พระและนักบุญเวร็องแห่งกาวายง** () เป็นโบสถ์ประจำเขตแพริชและอดีตอาสนวิหารในนิกายโรมันคาทอลิก ซึ่งเป็นที่ตั้งของมุขนายกประจำมุขมณฑลกาวายงตั้งแต่คริสต์ศตวรรษที่ 4 จนกระทั่งถูกยุบรวมเข้ากับอัครมุขมณฑลอาวีญงตั้งแต่ ค.ศ. 1801 จนปัจจุบัน ตั้งอยู่ที่เมืองกาวายง จังหวัดโวกลูซ ในแคว้นพรอว็องซาลป์โกตดาซูร์ ประเทศฝรั่งเศส สร้างขึ้นเพื่ออุทิศให้นักบุญเวร็องแห่งกาวายง (Saint Véran de Cavaillon)

อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1840 

## ประวัติ
เสกในปี ค.ศ. 1251 โดยสมเด็จพระสันตะปาปาอินโนเซนต์ที่ 5 ตัวอาคารมีลักษณะทางสถาปัตยกรรมโรมาเนสก์เป็นหลัก ประกอบด้วยบริเวณกลางโบสถ์ที่มีความยาวห้าช่วงหลังคา เพดานโค้งแบบประทุน (barrel vault) และขนาบข้างด้วยชาเปลหลายหลัง บนหลังคามีหอหลังคาโดมทรงแปดเหลี่ยมซึ่งครอบบริเวณจุดตัดกับบริเวณร้องเพลงสวดซึ่งด้านบนเป็นที่ตั้งของหอระฆังของอาสนวิหาร บริเวณมุขโค้งด้านสกัดประกอบด้วยผนังจำนวน 5 ด้าน มุงด้วยเพดานแบบทรงกลม ด้านในเป็นที่ตั้งของฉากประดับแท่นบูชาอันวิจิตรซึ่งเป็นงานศิลปะสมัยคริสต์ศตวรรษที่ 18

ภายในอาสนวิหารยังพบภาพเขียนมากมายที่ยังอยู่ในสภาพดีของสมัยคริสต์ศตวรรษที่ 19 โดยจิตรกรเซแก็ง (Sequin) ภายในบริเวณกลางโบสถ์บริเวณช่องโค้งแบบครึ่งวงกลมตกแต่งด้วยหินแกะสลักเป็นรูปตราสัญลักษณ์ประจำองค์ของมุขนายกแห่งกาวายงในอดีต ส่วนช่องโค้งเหนือบริเวณร้องเพลงสวดตกแต่งด้วยลายเถาใบไม้ บริเวณหลังคาโดมด้านในเป็นลายเถาและดวงดาว บริเวณใต้ท้องของช่องโค้งเหนือมุขโค้งด้านสกัดวาดเป็นรูปวงกลมแบบเหรียญ และมีภาษาละตินกำกับว่า «Quam dilecta tabernacula tua domine virtutum»

งานก่อสร้างอาสนวิหารเริ่มขึ้นในส่วนของบริเวณกลางโบสถ์ก่อน ตั้งแต่ปี ค.ศ. 1115 แล้วเสร็จเมื่อ ค.ศ. 1125 และตามมาภายหลังคือส่วนของมุขโค้งด้านสกัดซึ่งเสร็จในช่วงต้นคริสต์ศตวรรษที่ 13 ในสมัยสงครามศาสนาของฝรั่งเศสในคริสต์ศตวรรษที่ 16 กองกำลังฝ่ายโปรเตสแตนต์ นำโดยฟร็องซัว เดอ โบมง บารอนแห่งอาแดร (François de Beaumont, baron des Adrets) เข้าบุกทำลายอาสนวิหาร ซึ่งอีกร้อยปีถัดมานั้นจึงได้มีการบูรณะครั้งใหญ่ ซึ่งเป็นที่มาของชาเปลด้านข้างทั้งหลายที่ตกแต่งด้วยผนังไม้แกะสลัก และภาพเขียนผลงานของนีกอลา มีญาร์ (Nicolas Mignard) และปารอแซล (Parrocel) ต่อมาในระหว่างปี ค.ศ. 1858 ถึง ค.ศ. 1867 ได้มีการบูรณะอีกครั้งหนึ่ง นำโดยโฌแซ็ฟ เดอ แตริส (Joseph de Terris) งานเด่น ๆ ในช่วงนี้คืองานจิตรกรรมฝาผนังและรูปปั้นบางส่วน.

ในบริเวณแวดล้อมยังมีวิหารคดแบบโรมาเนสก์ และซากปรักหักพังของชาเปล

## ออร์แกน
บริเวณติดกับผนังทางทิศเหนือของบริเวณร้องเพลงสวด เป็นที่ตั้งของออร์แกนงานในสมัย ค.ศ. 1654 สร้างโดยฝีมือของนักทำออร์แกนชาวเฟลมมิช ชาร์ล รัวเย (Charles Royer) ซึ่งต่อมาได้สร้างใหม่ในปี ค.ศ. 1966 โดยบริษัทกอนซาเลซ อำนวยการก่อสร้างโดยฌอร์ฌ ดานียง (Georges Danion) และแผนผังออร์แกนโดยมอริส ดูว์รูว์เฟล (Maurice Duruflé)

## อ้างอิง

## บรรณานุกรม
* Guy Barruol, Provence romane - La Haute-Provence, tome 2, p. 347-363, Éditions Zodiaque (collection «la nuit des temps» no 46), La Pierre-qui-Vire, 1981
* Françoise Reynier, Le mobilier du XVIIe siècle dans la cathédrale de Cavaillon, In Situ, revue du patrimoine, année 2001, no 1

กาวายง
หมวดหมู่:สิ่งก่อสร้างในจังหวัดโวกลูซ
หมวดหมู่:สิ่งก่อสร้างในคริสต์ศตวรรษที่ 12
หมวดหมู่:คริสต์ศาสนสถานแบบโรมาเนสก์
หมวดหมู่:อนุสรณ์สถานทางประวัติศาสตร์แห่งฝรั่งเศส
มาริออ มันจูกิช

**มาริออ มันจูกิช** (; เกิดวันที่ 21 พฤษภาคม ค.ศ. 1986) เป็นอดีตนักฟุตบอลชาวโครเอเชีย เขาเคยเล่นให้กับทีมในลีกโครเอเชียอย่างดีนาโมซาเกร็บ มาก่อนในฤดูกาล 2008-09 ซึ่งในฤดูกาลนั้นเขาได้เป็นดาวซัลโวสูงสุดประจำฤดูกาลก่อนที่จะถูกว็อลฟส์บวร์คซื้อตัวไปในปี ค.ศ. 2010 แล้วก็ได้ย้ายมาอยู่บาเยิร์นในเวลาต่อมา ในนามทีมชาตินั้นเขาได้ลงช่วยทีมชาติโครเอเชียในศึกยูโร 2012 ซึ่งเขาสามารถทำประตูได้ 3 ประตู และเขายังได้รางวัลนักฟุตบอลโครเอเชียยอดเยี่ยมประจำปี ในปี ค.ศ. 2012 อีกด้วย

## เกียรติประวัติ
* **[[GNK Dinamo Zagreb|ดีนาโมซาเกร็บ]]**
** โครเอเชียเฟิสต์ลีก: 2007–08, 2008–09, 2009–10
** โครเอเชียคัพ: 2007–08, 2008–09

* **[[สโมสรฟุตบอลไบเอิร์นมิวนิก|ไบเอิร์นมิวนิก]]**
** บุนเดิสลีกา: 2012–13, 2013–14
** เดเอ็ฟเบ-โพคาล: 2012–13, 2013–14
** เดเอฟแอล-ซูเปอร์คัพ: 2012
** ยูฟ่าแชมเปียนส์ลีก: 2012–13
** ยูฟ่าซูเปอร์คัพ: 2013
** ฟุตบอลชิงแชมป์สโมสรโลก: 2013

* **[[อัตเลติโกเดมาดริด]]**
** ซูเปร์โกปาเดเอสปัญญา: 2014

* **เกียรติส่วนตัว**
** ดาวซัลโวประจำฤดูกาลของโครเอเชียเฟิร์สลีก: 2008–09
** ผู้เล่นยอดเยี่ยมประจำฤดูกาลของโครเอเชียเฟิร์สลีก: 2008–09
** ดาวซัลโวของยูโร: 2012
** นักฟุตบอลโครเอเชียยอดเยี่ยมประจำปี: 2012, 2013
** บุคคลแห่งวงการกีฬาโครเอเชียยอดเยี่ยมประจำปี: 2013

## อ้างอิง

## แหล่งข้อมูลอื่น

*
*
*

หมวดหมู่:นักฟุตบอลชาวโครเอเชีย
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นในบุนเดิสลีกา
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นอัตเลติโกเดมาดริด‎
หมวดหมู่:กองหน้าฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:บุคคลจากเทศมณฑลบรอด-ปอซาวินา
อาสนวิหารแวซง

**อาสนวิหารแวซง** () เรียกชื่อเต็มว่า **อาสนวิหารแม่พระเมืองนาซาเร็ธแห่งแวซง** () เป็นโบสถ์ประจำเขตแพริชและอดีตอาสนวิหารในนิกายโรมันคาทอลิก เป็นที่ตั้งของมุขนายกประจำมุขมณฑลแวซงจนกระทั่งถูกยุบรวมเข้ากับอัครมุขมณฑลอาวีญงตั้งแต่ ค.ศ. 1801 ตั้งอยู่ที่เมืองแวซง-ลา-รอแมน จังหวัดโวกลูซ แคว้นพรอว็องซาลป์โกตดาซูร์ ประเทศฝรั่งเศส สร้างขึ้นเพื่ออุทิศแด่พระนางมารีย์พรหมจารี

ในอดีตอาสนวิหารเคยเป็นศูนย์กลางของเมืองเก่าตั้งแต่สมัยยุคกลาง (ซึ่งไม่เหลือร่อยรอยในปัจจุบัน) สร้างขึ้นในคริสต์ศตวรรษที่ 11 ตามผังแบบบาซิลิกา ซึ่งได้มีการบูรณะต่อเติมในอีกในช่วงหนึ่งร้อยปีต่อมา รูปเแบบทางสถาปัตยกรรมของอาสนวิหารแห่งนี้ถือเป็นหนึ่งในสถาปัตยกรรมโรมาเนสก์แบบพรอว็องส์ที่สวยที่สุดแห่งหนึ่งในปัจจุบัน 

อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1840

## อ้างอิง

แวซง
หมวดหมู่:คริสต์ศาสนสถานแบบโรมาเนสก์
หมวดหมู่:สิ่งก่อสร้างในจังหวัดโวกลูซ
หมวดหมู่:สิ่งก่อสร้างในคริสต์ศตวรรษที่ 13
หมวดหมู่:อนุสรณ์สถานทางประวัติศาสตร์แห่งฝรั่งเศส
มารีนาดาโกลเรีย

right|thumb|มารีนาดาโกลเรีย
**มารีนาดาโกลเรีย** () เป็นท่าเทียบเรือ ที่ตั้งอยู่ในรีโอเดจาเนโร ประเทศบราซิล โดยจะเป็นสถานที่จัดการแข่งขันกีฬาเรือใบในโอลิมปิกฤดูร้อน 2016 และเป็นสถานที่จับสลากการแข่งขันฟุตบอลโลก 2014

## อ้างอิง

หมวดหมู่:สิ่งก่อสร้างในรีโอเดจาเนโร
หมวดหมู่:สนามกีฬาในโอลิมปิกฤดูร้อน 2016
นักร้องเปื้อนฝุ่น

**นักร้องเปื้อนฝุ่น** อัลบั้มชุดที่ 3 ของ "พั้นช์ - วรกาญจน์ โรจนวัชร" ออกวางจำหน่ายเมื่อวันที่ 27 กุมภาพันธ์ พ.ศ. 2550 ภายใต้สังกัดจีเอ็มเอ็ม แกรมมี่ โดยมีเพลงเด่นประจำอัลบั้มคือเพลง "แปลว่ายังหายใจ"

## ข้อมูลอัลบั้ม
### ซิงเกิลที่มีชื่อเสียง
* **แปลว่ายังหายใจ**
* **สาบานส่งๆ**
* **ฟ้าลวง ฟ้าลืม**
* **ยิ่งเฉย ยิ่งชอบ (Radio Airplay)**
* **อย่าเป็นคนดีด้วยวิธีนี้เลย**
## รายชื่อเพลง
# บอกรัก
# แปลว่ายังหายใจ
# แปลว่ายังหายใจ (อะคูสติก)
# สาบานส่งๆ
# ยิ่งเฉย ยิ่งชอบ
# จอดตรงนี้ฉันจะลง
# พอแล้ว
# ซ่อน
# ฟ้าลวงฟ้าลืม
# ใจแลกใจ
# คุณกร่าง อ้างเก่ง
# อย่าเป็นคนดีด้วยวิธีนี้เลย

## อ้างอิง

หมวดหมู่:อัลบั้มเพลงในปี พ.ศ. 2550
หมวดหมู่:อัลบั้มเพลงของค่ายจีเอ็มเอ็ม แกรมมี่
วูแมนสตอรี

**วูแมน สตอรี่** (อังกฤษ : Woman Story) เป็นอัลบั้มชุดที่ 4 ของ "พั้นช์ - วรกาญจน์ โรจนวัชร" ออกจำหน่ายเมื่อวันที่ 15 กุมภาพันธ์ พ.ศ. 2551

## ซิงเกิล
* นี่คือคนเสียใจ
* เจ็บไหม
* โลกใบเก่า เหงาเหมือนเคย (Radio Airplay)
* ฉันไม่เป็นไรซะหน่อย (Radio Airplay)
* พรุ่งนี้เรายังจะรักกัน (Radio Airplay)

### รายชื่อเพลง
# นี่คือ...คนเสียใจ
# เจ็บไหม
# โลกใบเก่าเหงาเหมือนเคย
# พรุ่งนี้เรายังจะรักกัน
# คืนที่ฟ้าร้องไห้
# เข้าใจซะใหม่
# ยิ่งดึกยิ่งหนาว
# ฉันไม่เป็นไรซะหน่อย
# เวลาไม่ช่วยอะไร
# ที่พึ่งสุดท้าย


## อ้างอิง

## แหล่งข้อมูลอื่น
* http://punch0509.gmember.com/  — เว็บไซต์อย่างเป็นทางการของพั้นช์ วรกาญจน์
* http://www.lovely-punch.com  — เว็บไซต์แฟนคลับของพั้นช์ วรกาญจน์

หมวดหมู่:อัลบั้มเพลงในปี พ.ศ. 2551
เบลูโอรีซองชี

**เบลูโอรีซองชี** (, ) เป็นเมืองหลวงและเมืองที่ใหญ่ที่สุดในรัฐมีนัชเจไรช์ ประเทศบราซิล ตั้งอยู่ในภาคตะวันออกเฉียงใต้ เป็นมหานครที่มีพื้นที่ใหญ่เป็นอันดับ 3 ของประเทศ มีประชากร 2,475,440 คน (ค.ศ. 2010) และมีประชากรอย่างเป็นทางการรวม 5,497,922 คน ในเขตมหานคร

ได้มีการตั้งถิ่นฐานในช่วงต้นคริสต์ศตวรรษที่ 18 ในบริเวณนี้ แต่เมืองที่เป็นที่รู้จักในทุกวันนี้ ได้ก่อสร้างในคริสต์ทศวรรษ 1890 เพื่อแทนเมืองโอรูเปรตู ให้เป็นเมืองหลวงของรัฐมีนัชเจไรช์ เมืองมีรูปแบบอาคารสถาปัตยกรรมผสม ทั้งร่วมสมัยและอาคารคลาสสิก ผังเมืองได้รับแรงบันดาลใจจากกรุงวอชิงตัน ดี.ซี.

## อ้างอิง

หมวดหมู่:เมืองในรัฐมีนัชเจไรช์
หมวดหมู่:เมืองหลวงของรัฐในประเทศบราซิล
จิลมา รูเซฟ

**จิลมา วานา รูเซฟ** () เกิดเมื่อวันที่ 14 ธันวาคม พ.ศ. 2490 เป็นประธานาธิบดีคนที่ 36 ของประเทศบราซิล โดยรับตำแหน่งตั้งแต่เดือนมกราคม พ.ศ. 2554 และเป็นประธานาธิบดีหญิงคนแรกของประเทศ ซึ่งดำรงตำแหน่งหลังจากลูอิส อีนาซีอู ลูลา ดา ซิลวา ประธานาธิบดีคนก่อนหน้า นางรูสเซฟได้รับการลงมติอย่างเป็นทางการให้พ้นจากตำแหน่งประธานาธิบดีเมื่อวันที่ 31 สิงหาคม พ.ศ. 2559 จากคดีละเมิดกฎหมายงบประมาณ โดยมีแชล เตเมร์ รองประธานาธิบดีบราซิลขึ้นดำรงตำแหน่งเป็นประธานาธิบดีคนถัดไป 

หมวดหมู่:ประธานาธิบดีบราซิล
หมวดหมู่:ประมุขแห่งรัฐที่เป็นสตรี
หมวดหมู่:ประธานาธิบดีสตรี
หมวดหมู่:บุคคลจากเบลูโอรีซองชี
แผนที่ปีรีรีส

**แผนที่ปีรีรีส**  (Piri Reis) หรือแผนที่บอกตำแหน่งของสมบัติ สถานที่ตั้ง โดยเป็นการบอกถึงผู้วาด คือ ปีรีรีส

## การค้นพบ

แผนที่ปีรีรีส ภาพของแผนที่แปลกประหลาดถูกค้นพบที่มหาราชวังคอนสแตนทิโนเปิล จากการซ่อมแซมในปี ค.ศ. 1979 ในอิสตันบูล ประเทศตุรกี ภาพแผนที่ถูกวาดลงบนหนังกวาง โดยสันนิษฐานว่าถูกวาดขึ้นในปี ค.ศ. 1513 ภายในภาพมีการลงชื่อเจ้าของเป็นนายทหารเรือชาวเติร์กชื่อ Piri Haji Memmed 

## ลักษณะ

แผนที่ปีรีรีส เป็นแผนที่ความละเอียดสูง เพราะได้มีการบันทึกภูมิประเทศที่เรียกกันในปัจจุบันว่า เป็นภูมิศาสตร์ที่มีความสมบูรณ์ มีเส้นรุ้งเส้นแวนชัดเจน ซึ่งเป็นไปตามหลักวิชาการแผนที่สมัยใหม่

จนบัดนี้ก็ยังไม่มีใครอธิบายได้ว่าคนวาดแผนปีรีรีสนี้มีวิธีการวาดอย่างไร ถึงทำให้มีความสอดคล้องกับข้อมูลทางธรณีในยุคปัจจุบัน ทั้งๆที่มันถูกวาดขึ้นในปี ค.ศ. 1513

## อ้างอิง

หมวดหมู่:แผนที่
อาดิดาส บราซูกา

[thumb|[ฮาเมส โรดรีเกซ กองกลางทีมชาติโคลอมเบียกับอาดิดาส บราซูกา ระหว่างการแข่งขันกับบราซิล เจ้าภาพ]]
**อาดิดาส บราซูกา** () เป็นลูกฟุตบอล ที่ใช้ในการแข่งขันฟุตบอลโลก 2014 ที่ประเทศบราซิล ถูกผลิตโดยอาดิดาส ซึ่งเป็นหุ้นส่วนกับฟีฟ่า และการแข่งขันฟุตบอลโลก ตั้งแต่ พ.ศ. 2513 และยังเป็นลูกฟุตบอลลูกแรกที่ถูกตั้งชื่อโดยบุคคลทั่วไป

## ชื่อ
ชื่อนั้นถูกเปิดตัวเมื่อวันที่ 2 กันยายน พ.ศ. 2555 ตามการลงคะแนนเสียง ซึ่งจัดขึ้นโดยคณะกรรมการการจัดงานท้องถิ่น กับอาดิดาส โดยมีคนมากกว่า 1 ล้านคนที่ลงคะแนนเสียงครั้งนี้ ซึ่งชื่อ "บราซูกา" ถูกเลือกมากถึงร้อยละ 77.8 โดยฟีฟ่าได้ระบุว่า "ชื่อ “บราซูกา” นั้นทำให้ชาวบราซิลนั้นภูมิใจชีวิตในท้องถิ่นของตน" และ "สะท้อนให้เห็นถึงฟุตบอลซึ่งเป็นสัญลักษณ์แห่งความภาคภูมิใจของชาติ" ซึ่งเป็นศัพท์สแลงของคำว่า "บราซิลเลียน" และรู้จักกันดีในชื่อของ "ชาวบราซิลพลัดถิ่น" ส่วนอีก 2 ชื่อที่มีการลงคพแนนเสียงครั้งนี้คือ "บอสซาโนวา" (ได้ร้อยละ 14.6) และ "คาร์นาวาเลสกา" หรือหมายถึง งานรื่นเริงของบราซิล (ได้ร้อยละ 7.6)

## การเปิดตัว
ในช่วงต้นปี พ.ศ. 2556 ยังไม่มีการเปิดเผยถึงการออกแบบลูกฟุตบอลนี้ แต่คาดว่าจะถูกเปิดตัวในวันสุดท้ายของการแข่งขันรอบคัดเลือก หรือประมาณวันที่ 6 ธันวาคม พ.ศ. 2556

## ดูเพิ่ม
* ฟุตบอล

## อ้างอิง

## แหล่งข้อมูลอื่น

หมวดหมู่:อุปกรณ์ฟุตบอล
หมวดหมู่:ฟุตบอลโลก 2014
หมวดหมู่:ตราสินค้าอาดิดาส
เบลลาโจ

**เบลลาโจ** (; ) คือเทศบาลในจังหวัดโกโม แคว้นลอมบาร์เดีย ประเทศอิตาลี ตั้งอยู่ริมทะเลสาบโกโม เป็นสถานที่ที่ทะเลสาบแห่งมาบรรจบกันเป็นรูปตัววาย

เบลลาโจตั้งอยู่ปลายบนของคาบสมุทร โดยถูกแบ่งออกโดยแขนสองข้างทิศใต้ของทะเลสาบ เมืองสามารถเห็นเทือกเขาแอลป์ ทางทิศเหนือ

## อ้างอิง

## แหล่งข้อมูลอื่น

*  

หมวดหมู่:เมืองในแคว้นลอมบาร์เดีย
อันดับของขนาด (ความเร็ว)

## รายการอ้างอิง

หมวดหมู่:ปริมาณทางกายภาพ
หมวดหมู่:อันดับของขนาด
สงครามอังกฤษ–พม่าครั้งที่สาม

**สงครามอังกฤษ–พม่าครั้งที่สาม** เป็นสงครามครั้งสุดท้ายระหว่างอังกฤษกับพม่าในสมัยราชวงศ์โก้นบองซึ่งสิ้นสุดลงโดยอังกฤษผนวกพม่าทั้งหมดเข้าเป็นส่วนหนึ่งของบริติชอินเดีย

## มูลเหตุแห่งสงคราม
ความสัมพันธ์ระหว่างพม่ากับอังกฤษในช่วง 10 ปีแรกของการครองราชย์ของพระเจ้ามินดงเป็นไปอย่างราบรื่น พระเจ้ามินดงพยายามปรับปรุงประเทศให้เข้มแข็งแบบตะวันตก ไม่ซ้ำเติมอังกฤษเมื่ออังกฤษต้องทำสงครามที่อื่น และยอมให้อังกฤษใช้แม่น้ำอิรวดีได้ ความขัดแย้งระหว่างพม่ากับอังกฤษเกิดขึ้นในเวลาต่อมาเมื่อพระเจ้ามินดงพยายามดำเนินนโยบายต่างประเทศอย่างเป็นอิสระ พยายามติดต่อกับชาติตะวันตกอื่น ๆ โดยเฉพาะฝรั่งเศส นอกจากนั้นพม่ายังไม่พอใจอังกฤษที่ไม่สนับสนุนอาวุธในการปราบกบฏครั้งใหญ่ในราชสำนักเมื่อ พ.ศ. 2409 และอังกฤษยังสนับสนุนกบฏกะเหรี่ยงใน พ.ศ. 2410

เมื่อพระเจ้าสีป่อโอรสของพระเจ้ามินดงขึ้นครองราชย์เมื่อ พ.ศ. 2421 รัฐบาลของพม่าอ่อนแอมาก มีการฆ่าล้างพระราชวงศ์ครั้งใหญ่ในตอนต้นรัชกาล แต่เนื่องจากอังกฤษติดสงครามกับอัฟกานิสถาน และไม่มีผู้ที่เหมาะสมจะสถาปนาให้เป็นกษัตริย์พม่าแทน นอกจากนั้นพระเจ้าสีป่อส่งทูตไปฝรั่งเศส และยินยอมให้ฝรั่งเศสเข้ามาทำสัมปทานป่าไม้และจัดตั้งธนาคาร ทำให้อังกฤษรู้สึกว่าเสียผลประโยชน์ จึงตัดสินใจจะผนวกพม่าทั้งหมด

## การสู้รบ
ในเดือนสิงหาคม พ.ศ. 2428 เกิดชนวนที่จะทำสงครามขึ้น กล่าวคือทางการพม่าเรียกค่าปรับจากบริษัทบอมเบย์เบอร์มาเทรดดิงเป็นเงินจำนวน 2.3 ล้านรูปี อังกฤษจึงตัดสินใจยื่นคำขาดต่อพม่าในวันที่ 22 ตุลาคม พ.ศ. 2428 โดยให้พม่าลดค่าปรับ ให้ความสะดวกแก่อังกฤษในการค้าขายกับจีนและให้อังกฤษควบคุมนโยบายต่างประเทศของพม่า พม่าปฏิเสธมาในวันที่ 9 พฤศจิกายน กองทัพอังกฤษจึงเคลื่อนทัพออกจากย่างกุ้งไปยังพม่าเหนือในวันที่ 14 พฤศจิกายน พม่าได้เตรียมการรบกับอังกฤษโดยใช้แผนตั้งรับ มีเหล่ธินอัตวินหวุ่นเป็นผู้บัญชาการ พม่าพยามปิดแม่น้ำอิระวดีที่นยองบินหม่อว์ใกล้กับชายแดนพม่าตอนล่างแต่ไม่ทันการณ์ กองทัพอังกฤษเคลื่อนพลมาตามแม่น้ำโดยมีการต่อต้านน้อยมาก การปะทะที่ดุเดือดเกิดที่ป้อมมินหล่า ซึ่งอังกฤษเป็นฝ่ายชนะเมื่อ 24 พฤศจิกายน ในที่สุดกินหวุ่นมินจีจึงเสนอให้เจรจากับอังกฤษ การเจรจาเกิดขึ้นในวันที่ 26 พฤศจิกายน อังกฤษต้องการให้พม่ายอมจำนนโดยไม่มีเงื่อนไข เสนาบดีแห่งราชสำนักมัณฑะเลย์จึงยอมแพ้ในวันที่ 27 พฤศจิกายนหลังจากยอมแพ้ต่ออังกฤษ พระเจ้าสีป่อและพระนางศุภยาลัตทั้งสองพระองค์เสด็จลงเรือไปยังย่างกุ้งและถูกเนรเทศไปอินเดีย ข้าหลวงอังกฤษประจำอินเดียประกาศผนวกพม่าเหนืออย่างเป็นทางการเมื่อ 1 มกราคม พ.ศ. 2429 และในวันที่ 20 กุมภาพันธ์ได้ประกาศให้พม่าเป็นมณฑลหนึ่งของอินเดีย การสงครามครั้งนี้ใช้เวลาเพียง 14 วัน แต่หลังจากนั้น ได้เกิดกองโจรต่อต้านอังกฤษในพม่า ซึ่งต้องปราบปรามไปจนถึง พ.ศ. 2433 จึงเรียกว่า *[[พม่าภายใต้การปกครองของสหราชอาณาจักร|*'บริติชพม่า*']]*

## อ้างอิง
* วิไลเลขา ถาวรธนสาร. สงครามอังกฤษ-พม่าครั้งที่สาม ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 166 - 170

## แหล่งข้อมูลอื่น

* The Somerset Light Infantry in the Third Burmese War 
* The 2nd Battalion Queen's (Royal West Surrey) Regiment 
* Burma: The Third War Stephen Luscombe (photos)

## ดูเพิ่ม
* สงครามอังกฤษ–พม่าครั้งที่หนึ่ง (พ.ศ. 2367) 
* สงครามอังกฤษ–พม่าครั้งที่สอง (พ.ศ. 2395)

หมวดหมู่:ประวัติศาสตร์พม่า
หมวดหมู่:สงครามในคริสต์ทศวรรษ 1880
หมวดหมู่:สงครามในคริสต์ศตวรรษที่ 19
หมวดหมู่:สงครามเกี่ยวข้องกับทวีปเอเชีย
3
หมวดหมู่:พม่าภายใต้การปกครองของสหราชอาณาจักร
หมวดหมู่:การบุกครอง
พระเจ้าพุกาม

**พระเจ้าพุกาม** ( *ปะกานมี่น*) เป็นพระมหากษัตริย์พระองค์ที่ 9 ของราชวงศ์โก้นบอง พระองค์เสด็จพระราชสมภพเมื่อ 21 มิถุนายน พ.ศ. 2354 พระองค์ยึดอำนาจจากพระราชบิดาคือพระเจ้าแสรกแมงที่มีพระอาการสติฟั่นเฟือน เมื่อ พ.ศ. 2388 จนกระทั่งพระเจ้าแสรกแมงสวรรคตใน พ.ศ. 2389 พระองค์จึงขึ้นครองราชสมบัติเมื่อวันที่ 17 พฤศจิกายน พ.ศ. 2389 พระอิสริยยศเดิมคือ สมเด็จพระราชาธิบดี "ศรีบวรวิชัยนันทจัตตามหาธรรมราชาธิราช **พุกามมิน** ตะยาจี"

ในรัชกาลของพระองค์ ได้เกิดความขัดแย้งระหว่างพ่อค้าอังกฤษกับขุนนางพม่าขึ้นเสมอในพะโค จนลุกลามเป็นสงครามระหว่าง พ.ศ. 2394 ซึ่งเมาโอ๊กเมียนหวุ่นประจำพะโคได้กล่าวหากัปตันและลูกเรือชาวอังกฤษ 2 คนว่าทำผิดระเบียบเมืองท่าของพม่าและเป็นฆาตกร จึงนำตัวขึ้นศาลและสั่งปรับเป็นเงิน 1,000 รูปี ฝ่ายอังกฤษเห็นว่าเป็นการลบหลู่เกียรติจึงประท้วง เมื่อการเจรจาไม่ได้ผล อังกฤษจึงประกาศปิดอ่าวเมาะตะมะในเดือนมกราคม พ.ศ. 2394 และเข้ายึดเรือของกษัตริย์พม่าในวันที่ 22 มกราคม และทำลายเรือรบพม่าหลายลำ

อังกฤษเรียกร้องให้พม่าจ่ายค่าเสียหายและทำหนังสือขอโทษภายในวันที่ 1 เมษายน พ.ศ. 2395 เมื่อพม่าไม่ทำตาม อังกฤษจึงเข้าโจมตีพม่า ยึดเมาะตะมะ ย่างกุ้ง พะสิม แปร และพะโคไปตามลำดับ อังกฤษประกาศผนวกมณฑลพะโคในวันที่ 20 ธันวาคม พ.ศ. 2395 ในครั้งแรกอังกฤษเตรียมวางแผนจะโจมตีต่อไปถึงเมืองอมรปุระ แต่ทางพม่าได้เกิดกบฏขึ้น เจ้าชายมินดง พระเชษฐาของพระเจ้าพุกามแมงซึ่งไม่เห็นด้วยกับการทำสงครามกับอังกฤษตั้งแต่ต้น ได้ก่อกบฏขึ้นและปลดพระองค์ออกจากราชสมบัติเมื่อ 18 กุมภาพันธ์ พ.ศ. 2396 แต่ยังให้พระองค์คงพระชนม์ชีพอยู่ต่อไป พระองค์สวรรคตเมื่อ 14 มีนาคม พ.ศ. 2423

## ในวัฒนธรรมสมัยนิยม
มีนักแสดงผู้รับบท พระเจ้าพุกาม ได้แก่

* เจ้าหลวงบุรพคาม รับบทโดย ทองขาว ภัทรโชคชัย จากละครเรื่อง เพลิงพระนาง (2539)
* เจ้าหลวงบุรพคาม รับบทโดย วินัย ไกรบุตร จากละครเรื่อง เพลิงพระนาง (2560)

นอกจากนี้ยังมีการนำพระนามพระเจ้าพุกามตั้งเป็นตัวละครหลักในเกม ฟาร์คราย 4

## อ้างอิง

## บรรณานุกรม
* 
*
* 
* วิไลเลขา ถาวรธนสาร. "สงครามอังกฤษ-พม่าครั้งที่ 2." ใน *สารานุกรมประวัติศาสตร์สากลสมัยใหม่: เอเชีย เล่ม 1 อักษร A–B ฉบับราชบัณฑิตยสถาน.* กรุงเทพฯ : ราชบัณฑิตยสถาน, 2539, หน้า 163–166.

พุกามแมง
หมวดหมู่:พระมหากษัตริย์ผู้ทรงสละราชสมบัติ
1 E14 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 100 Tm (10,000,000,000 กม.) ถึง 1 Pm (100,000,000,000 กม.) (1014 และ 1015 ม.)

__TOC__

----
**[[1 E13 m|ความยาวน้อยกว่า 10<sup>14</sup> เมตร]]**
----

#### ดาราศาสตร์
* 140,000,000,000 กม. — ระยะทางจากดวงอาทิตย์ถึงเซดนา ขณะที่อยู่ห่างจากกันมากที่สุด
* 725,258,000,000 กม. — ระยะทางที่แสงใช้เวลาเดินทางใน 1 เดือน
* 800,000,000,000 กม. —  ขนาดของสตริงเรย์เนบิวลา


----
**[[1 E15 m|ความยาวมากกว่า 10<sup>14</sup> เมตร]]**
----


## ดูเพิ่ม
* อันดับของขนาด (ความยาว)

+14
1 E15 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 1 Pm (100,000,000,000 กม.) ถึง 10 Pm (1,000,000,000,000 กม.) (1015 และ 1016 ม.)

__TOC__

----
**[[1 E14 m|ความยาวน้อยกว่า 10<sup>15</sup> เมตร]]**
----

#### ดาราศาสตร์
* 2,365,000,000,000 กม. — ระยะทางจากดาวพร็อกซิมาคนครึ่งม้าถึงดาวแอลฟาคนครึ่งม้า
* 4,730,000,000,000 กม. — ระยะทางที่แสงใช้เวลาเดินทางใน 6 เดือน
* 9,460,000,000,000 กม. — ระยะทางที่แสงใช้เวลาเดินทางใน 1 ปี


----
**[[1 E16 m|ความยาวมากกว่า 10<sup>15</sup> เมตร]]**
----


## ดูเพิ่ม
* อันดับของขนาด (ความยาว)

+15
อาสนวิหารกงดง

**อาสนวิหารกงดง** () เรียกชื่อเต็มว่า **อาสนวิหารนักบุญเปโตรแห่งกงดง** () ปัจจุบันมีฐานะเป็นโบสถ์ประจำเขตแพริชนิกายโรมันคาทอลิก ซึ่งในอดีตเคยมีฐานะเป็นอาสนวิหารประจำมุขมณฑลกงดง ซึ่งต่อมาได้ถูกยุบรวมเป็นส่วนหนึ่งของมุขมณฑลโอชตั้งแต่ปีค.ศ. 1801 เป็นต้นมา (ตามความตกลง ค.ศ. 1801)  ตั้งอยู่ที่เมืองกงดง จังหวัดแฌร์ ในแคว้นอ็อกซีตานี ประเทศฝรั่งเศส สร้างขึ้นเพื่ออุทิศแด่นักบุญเปโตร

อาสนวิหารแห่งนี้สร้างขึ้นในสมัยคริสต์ศตวรรษที่ 12 และต่อมาได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1840 

## ระเบียงภาพ

ไฟล์:Condom cathedrale exterieur.jpg|บริเวณร้องเพลงสวด (จากด้านนอก)
ไฟล์:Cathédrale (ancienne).jpg|วิวจากด้านนอก
ไฟล์:Clocher de la cathédrale de Condom - actuellement église Saint-Pierre.JPG|หอนาฬิกา
ไฟล์:Portail sculpté de la cathédrale de Condom - actuellement église Saint-Pierre.JPG|หน้าบันประตูทางเข้า
ไฟล์:Nef de la cathédrale Saint Pierre de Condom.jpg|บริเวณกลางโบสถ์
ไฟล์:Gers Condom Cathedral of Saint-Pierre inside 01.jpg|บริเวณกลางโบสถ์
ไฟล์:Condom cathedrale choeur.jpg|บริเวณร้องเพลงสวด
ไฟล์:Condom cathedrale voute.jpg|เพดานโค้ง


## อ้างอิง

กงดง
หมวดหมู่:คริสต์ศาสนสถานแบบกอทิก
หมวดหมู่:สิ่งก่อสร้างในคริสต์ศตวรรษที่ 14
หมวดหมู่:สิ่งก่อสร้างในจังหวัดแฌร์
หมวดหมู่:อนุสรณ์สถานทางประวัติศาสตร์แห่งฝรั่งเศส
1 E16 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 10 Pm (1,000,000,000,000 กม.) ถึง 100 Pm (10,000,000,000,000 กม.) (1016 และ 1017 ม.)

__TOC__

----
**[[1 E14 m|ความยาวน้อยกว่า 1 ปีแสง]]**
----

#### ดาราศาสตร์
* 18,920,000,000,000 กม. — เส้นผ่านศูนย์กลางของเมฆออร์ท
* 30,856,800,000,000 กม. — 1 พาร์เซก
* 39,900,000,000,000 กม. — ระยะทางจากดวงอาทิตย์ถึงดาวพร็อกซิมาคนครึ่งม้า
* 98,400,000,000,000 กม. — ระยะทางจากดวงอาทิตย์ถึงดาว Epsilon Eridani b


----
**[[1 E17 m|ความยาวมากกว่า 1 ปีแสง]]**
----


## ดูเพิ่ม
* อันดับของขนาด (ความยาว)

+16
1 E17 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 100 Pm (10,000,000,000,000 กม.) ถึง 1 Em (100,000,000,000,000 กม.) (1016 และ 1017 ม.)

__TOC__

----
**[[1 E16 m|ความยาวน้อยกว่า 10 ปีแสง]]**
----

#### ดาราศาสตร์
* 24 ปีแสง — เส้นผ่านศูนย์กลางของออไรอ้อน เนบิวลา
* 80 ปีแสง — เส้นผ่านศูนย์กลางของอีเก้ล เนบิวลา


----
**[[1 E18 m|ความยาวมากกว่า 10 ปีแสง]]**
----


## ดูเพิ่ม
* อันดับของขนาด (ความยาว)

+16
1 E18 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 1 Em (1,000,000,000,000 กม.) ถึง 10 Em (10,000,000,000,000 กม.) (1018 และ 1019 ม.)

__TOC__

----
**[[1 E17 m|ความยาวน้อยกว่า 100 ปีแสง]]**
----

#### ดาราศาสตร์
* 100 ปีแสง — เส้นผ่านศูนย์กลางของเนบิวลาดอกกุหลาบ (Rosette Nebula)
* 200 ปีแสง — ระยะทางจากดวงอาทิตย์ถึงระบบดาวฤกษ์คู่ HIP 56948
* 600 ปีแสง — เส้นผ่านศูนย์กลางของเนบิวลาที่มีขนาดใหญ่ที่สุด (Tarantula Nebula)


----
**[[1 E19 m|ความยาวมากกว่า 100 ปีแสง]]**
----


## ดูเพิ่ม
* อันดับของขนาด (ความยาว)

+18
1 E20 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 100 Em (100,000,000,000,000 กม.) ถึง 1 Zm (1,000,000,000,000,000 กม.) (1020 และ 1021 ม.)

__TOC__

----
**[[1 E19 m|ความยาวน้อยกว่า 10,000 ปีแสง]]**
----

#### ดาราศาสตร์
* 14,000 ปีแสง —  เส้นผ่านศูนย์กลางของเมฆแมเจลแลนใหญ่
* 22,000 ปีแสง — เส้นผ่านศูนย์กลาง ของ NGC 3310
* 50,000 ปีแสง — เส้นผ่านศูนย์กลาง ของ Triangulum Galaxy


----
**[[1 E21 m|ความยาวมากกว่า 10,000 ปีแสง]]**
----


## ดูเพิ่ม
* อันดับของขนาด (ความยาว)

+20
1 E19 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 10 Em (10,000,000,000,000 กม.) ถึง 100 Em (100,000,000,000,000 กม.) (1019 และ 1020 ม.)

__TOC__

----
**[[1 E18 m|ความยาวน้อยกว่า 1,000 ปีแสง]]**
----

#### ดาราศาสตร์
* 1,000 ปีแสง — ความหนาของกาแล็กซี่ทางช้างเผือก
* 1,200 ปีแสง — เส้นผ่านศูนย์กลาง ของ สายแขนออไรอ้อน
* 2,000 ปีแสง — เส้นผ่านศูนย์กลาง ของ Leo II
* 7,000 ปีแสง — เส้นผ่านศูนย์กลางของเมฆแมเจลแลนเล็ก


----
**[[1 E20 m|ความยาวมากกว่า 1,000 ปีแสง]]**
----


## ดูเพิ่ม
* อันดับของขนาด (ความยาว)

+19
1 E21 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 1 Zm (1,000,000,000,000,000 กม.) ถึง 10 Zm (10,000,000,000,000,000 กม.) (1021 และ 1022 ม.)

__TOC__

----
**[[1 E20 m|ความยาวน้อยกว่า 100,000 ปีแสง]]**
----

#### ดาราศาสตร์
* 120,000 ปีแสง —  เส้นผ่านศูนย์กลางของกาแล็กซี่ทางช้างเผือก
* 150,000 ปีแสง — เส้นผ่านศูนย์กลาง ของ กาแล็กซี่แอนโดรเมด้า
* 220,000 ปีแสง — เส้นผ่านศูนย์กลาง ของ NGC 1232
* 450,000 ปีแสง — ระยะทางที่โลกเคยเดินทางมาทั้งหมด
* 500,000 ปีแสง — เส้นผ่านศูนย์กลาง ของ NGC 4889


----
**[[1 E22 m|ความยาวมากกว่า 100,000 ปีแสง]]**
----


## ดูเพิ่ม
* อันดับของขนาด (ความยาว)

+21
สมเด็จพระราชินีมาเซเนต โมฮาโต เซเอโซ

**สมเด็จพระราชินีมาเซเนต โมฮาโต เซเอโซ** () เป็นพระอัครมเหสีในสมเด็จพระราชาธิบดีเลตซีที่ 3แห่งเลโซโท และเป็นสมเด็จพระราชินีแห่งประเทศเลโซโท

## เสด็จพระราชสมภพ
สมเด็จพระราชินีมาเซเนต โมฮาโต เซเอโซ เสด็จพระราชสมภพเมื่อวันที่ 2 มิถุนายน พ.ศ. 2519 ที่เมืองมาโพเตง จังหวัดเบเรอา พระองค์เป็นพระธิดาของเทกิโซ มอตโซเอเนงกับมาการาโบ มอตโซเอเนง แรกพระราชสมภพทรงพระนามว่า แอนนา คาราโบ มอตโซเอเนง

## ประวัติด้านการศึกษา
ในปีพ.ศ. 2533 พระองค์ทรงเข้าเรียนในโรงเรียนนานาชาติมาชาเบงในกรุงมาเชรู และศึกษาอยู่ที่นั่นจนกระทั่งปีพ.ศ. 2539 ในปีพ.ศ. 2540 พระองค์ได้เข้าศึกษาต่อในระดับปริญญาที่มหาวิทยาลัยแห่งชาติเลโซโท และจบการศึกษาในระดับปริญญาตรีสาขาวิทยาศาสตร์บัณฑิต

## อภิเษกสมรส
[165px|thumb|left|พระองค์และพระราชสวามีในปี [พ.ศ. 2546]]
ในนเดือนตุลาคมปีพ.ศ. 2542 พระองค์ได้ทรงหมั้นกับสมเด็จพระราชาธิบดีเลตซีที่ 3 ทั้งสองพระองค์ทรงอภิเษกสมรสกันเมื่อวันที่ 18 กุมภาพันธ์ พ.ศ. 2543 ที่กรุงมาเชรู เมืองหลวงของประเทศเลโซโท การอภิเษกสมรสครั้งนี้เป็นครั้งแรกในประวัติศาสตร์ของประเทศเลโซโทที่พระมหากษัตริย์ได้อภิเษกสมรสกับสามัญชน
## พระราชกรณียากิจ
พระองค์ทรงปฏิบัติพระราชกรณียากิจในฐานะ **สมเด็จพระราชินีแห่งเลโซโท** โดยทรงพระบรมราชินูปถัมภ์โคงการเรื่องโรคเอดส์ ไว้ในพระองค์ เรื่องพยาบาลและสถานเด็กกำพร้าในเลโซโท รวมถึงเด็กพิการ ทั้งนี้พระองค์มักจะเสด็จพระราชดำเนินเคียงคู่พระราชสวามีอยู่เสมอๆ ไม่ว่าจะปฏิบัติพระราชกรณียากิจในหรือนอกประเทศก็ตาม เช่น ป พ.ศ. 2549 พระองค์และพระราชสวามี สมเด็จพระราชาธิบดีเลตซีที่ 3 แห่งเลโซโท เสด็จพระราชดำเนินเยือนราชอาณาจักรไทย ในฐานะพระราชอะคันตุกะร่วมพระราชพิธีฉลองสิริราชสมบัติครบ 60 ปี พระบาทสมเด็จพระปรมินทรมหาภูมิพลอดุลยเดช

## พระราชโอรส-พระราชธิดา
สมเด็จพระราชินีมาเซเนต โมฮาโต เซเอโซ และ สมเด็จพระราชาธิบดีเลตซีที่ 3 มีพระราชโอรส-พระราชธิดาด้วยกัน 3 พระองค์
เจ้าหญิงซีนาตี เซโอโซแห่งเลโซโท (ประสูติ 7 ตุลาคม พ.ศ. 2544)
เจ้าหญิงมาซีเอโซ (ประสูติ 20 พฤศจิกายน พ.ศ. 2547)
เจ้าชายเลโรโทรี เซเอโซ มกุฎราชกุมารแห่งเลโซโท(พระราชสมภพ 18 เมษายน พ.ศ. 2550)

## อ้างอิง

หมวดหมู่:สมเด็จพระราชินี
หมวดหมู่:ชาวเลโซโท
สมเด็จพระราชินีอินคอซิกาติ ลามัตเซบูลา

**สมเด็จพระราชินีอินคอซิกาติ ลามัตเซบูลา พระอัครมเหสีแห่งเอสวาตินี** () เป็นพระอัครมเหสีในสมเด็จพระราชาธิบดีอึมสวาตีที่ 3 แห่งเอสวาตีนี จากพระมเหสีทั้ง 14 พระองค์ และเป็นสมเด็จพระราชินีแห่งประเทศเอสวาตีนี

## พระราชสมภพ
สมเด็จพระราชินีอินคอซิกาติ ลามัตเซบูลา เสด็จพระราชสมภพเมื่อวันที่ 6 มิถุนายน พ.ศ. 2512 ที่ประเทศสวาซิแลนด์

## อภิเษกสมรส
สมเด็จพระราชินีอินคอซิกาติ ลามัตเซบูลา ทรงอภิเษกสมรสกับ สมเด็จพระราชาธิบดีอึมสวาตีที่ 3 แห่งเอสวาตีนี เมื่อปีพ.ศ. 2535 เป็นการอภิเษกสมรสครั้งแรกของสมเด็จพระราชาธิบดีอึมสวาตีที่ 3 แห่งเอสวาตีนี

## พระราชโอรส-พระราชธิดา
สมเด็จพระราชินีอินคอซิกาติ ลามัตเซบูลา กับ สมเด็จพระราชาธิบดีอึมสวาตีที่ 3 แห่งเอสวาตีนี มีพระราชโอรสด้วยกัน 2 พระองค์ ได้แก่
* เจ้าชายซิคาโลแห่งสวาซิแลนด์
* เจ้าชายมาเวเลติเวนิแห่งสวาซิแลนด์

แม้สมเด็จพระบรมราชสวามีของพระองค์ จะทรงมีพระภรรยามากมาย ต่างก็ดำรงพระอิสริยยศ สมเด็จพระราชินี แต่ สมเด็จพระราชินีอินคอซิกาติ ทรงดำรงพระราชอิสริยยศ สมเด็จพระราชินี พระอัครมเหสี ทรงสถิตในพระราชฐานะสูงกว่าฝ่ายในทั้งปวง เป็นรองเพียง สมเด็จพระราชินีอึนตอมบี พระราชชนนี เท่านั้น 

## อ้างอิง
* Zambia : Last Week in Pictures
* The King's Birthday features 
* King of Swaziland 
* Inkhosikati Lamatsebula: Person DB Profile: Climate Change 
* How many wifes does the king of swaziland has
* SWAZILAND 
* third wife quits
* Succession to the Swazi throne

หมวดหมู่:สมเด็จพระราชินี
หมวดหมู่:ชาวเอสวาตินี
รายชื่อธงในประเทศฟิลิปปินส์

เนื้อหาในหน้านี้แสดงภาพธงประเภทต่างๆ ที่ใช้ในประเทศ**[[ฟิลิปปินส์]]**

## ธงชาติ

## ธงในตำแหน่งราชการ

## ธงราชการ

## ธงทหาร

## ธงในอดีต

## ธงเขตการปกครอง
### ประจำจังหวัด
Most of the flags of the provinces of the Philippines are in 1:2 ratio with the provincial seal/coat-of-arms on a field of single color, although a few have designs differing from that standard.

### ธงประจำเมือง
Like the flags of most Philippine provinces, flags of municipalities usually just bear the seal of the municipality on a single color field but there are some municipality flags that differs from the standard

### ธงอื่นๆในอดีต

## ธงแบบไม่เป็นทางการ

## ดูเพิ่ม
* ธงชาติฟิลิปปินส์
* ตราแผ่นดินของฟิลิปปินส์
* ลูปังฮินิรัง

## อ้างอิง

ฟฟิลิปปินส์
หมวดหมู่:Lists and galleries of flags
Flags

หมวดหมู่:สัญลักษณ์ของประเทศฟิลิปปินส์
ชัมซะฮ์ บินต์ ซุฮัยล์ อัลมัซรูอี

อัชชัยเคาะฮ์ **ชัมซะฮ์ บินต์ ซุฮัยล์ อัลมัซรูอี** () เป็นภรรยาของประธานาธิบดีสหรัฐอาหรับเอมิเรตส์ พระองค์เป็นพระชายาในเคาะลีฟะฮ์ บิน ซายิด อัลนะฮ์ยานเจ้าผู้ครองรัฐอาบูดาบี

พระองค์พระราชสมภพเมื่อ พ.ศ. 2514 ทรงเข้าอภิเษกสมรสกับเคาะลีฟะฮ์ บิน ซายิด อัลนะฮ์ยาน เมื่อ พ.ศ. 2537

## พระราชพงศาวลี
พระองค์เป้นพระราชมารดาแก่:
* ชัยค์ซุลฏอน
* ชัยค์มุฮัมมัด
* ชัยเคาะฮ์ชัยเคาะฮ์
* ชัยเคาะฮ์เมาซะฮ์
* ชัยเคาะฮ์โอชะฮ์
* ชัยเคาะฮ์ซะลามะฮ์
* ชัยเคาะฮ์ชัมมะฮ์
* ชัยเคาะฮ์ละฏีฟะฮ์

## อ้างอิง

หมวดหมู่:ราชวงศ์นะฮ์ยาน
หมวดหมู่:บุคคลจากอาบูดาบี
การชนกันของดาราจักรแอนดรอมิดากับทางช้างเผือก

[thumb|upright=1.5|แนวคิดของ[นาซา ในการชนกันของดาราจักรโดยใช้ภาพคอมพิวเตอร์สร้างขึ้น]]
**การชนกันของดาราจักรแอนดรอมิดากับดาราจักรทางช้างเผือก** เป็นการชนกันของดาราจักร ซึ่งคาดว่าจะเกิดขึ้นในประมาณ 4 พันล้านปี ระหว่าง 2 ดาราจักรที่ใหญ่ที่สุดในกลุ่มท้องถิ่น คือ ดาราจักรทางช้างเผือก ซึ่งประกอบด้วยระบบสุริยะและโลก กับดาราจักรแอนดรอมิดา

## การชนกันของดาวฤกษ์
ในขณะที่ดาราจักรแอนดรอมิดามีดาวฤกษ์ประมาณ 1 ล้านล้านดวง () และดาราจักรทางช้างเผือกมีดาวฤกษ์ประมาณ 3 แสนล้านดวง (3) โอกาสแม้กระทั่งสองดาวชนกันเล็กน้อย เนื่องจากระยะทางขนาดใหญ่ระหว่างดาวฤกษ์ เช่น ดาวที่ใกล้ดวงอาทิตย์มากที่สุด คือ พร็อกซิมาคนครึ่งม้า อยู่ประมาณ 4.2 ปีแสง หรือ 30 ล้านขนาดเส้นผ่าศูนย์กลางแสงอาทิตย์ออกไป หากดวงอาทิตย์เป็นลูกปิงปอง ก็จะต้องประมาณ 1,100 กิโลเมตร (680 ไมล์) และทางช้างเผือก จะต้องประมาณ 30 ล้านกิโลเมตรรอบ ดังนั้นจึงมีโอกาสน้อยมากที่จะมีดาวโคจรมาชนกัน ระหว่างที่ดาราจักรทั้งสองชนกัน

## ดูเพิ่ม
*เอ็นจีซี 2207 และไอซี 2163

## อ้างอิง

หมวดหมู่:อนาคต
หมวดหมู่:ดาราจักรปฏิสัมพันธ์
หมวดหมู่:ทางช้างเผือก
หมวดหมู่:ดาราจักรแอนดรอมิดา
หมวดหมู่:กลุ่มท้องถิ่น

## ชะตากรรมของระบบสุริยะ

จากข้อมูลที่มีอยู่ในปีค.ศ. 2007 นักวิทยาศาสตร์ 2 คนจาก ศูนย์ฟิสิกส์ดาราศาสตร์ฮาร์วาร์ด-สมิธโซเนียนคาดการณ์ว่ามีโอกาส 50% ที่ในดาราจักรที่รวมกันแล้ว ระบบสุริยะจะถูกพัดออกห่างจากแก่นดาราจักรอีก 3 เท่าจากระยะห่างปัจจุบัน พวกเขายังคาดการณ์ว่ามีโอกาส 12% ที่ระบบสุริยะจะถูกดีดออกจากดาราจักรใหม่ในช่วงใดช่วงหนึ่งระหว่างการปะทะกัน เหตุการณ์ดังกล่าวจะไม่มีผลกระทบเชิงลบต่อตัวระบบ และโอกาสที่ดวงอาทิตย์หรือดาวเคราะห์ต่างๆ จะได้รับผลกระทบใดๆ ก็อาจมีน้อยมาก

หากไม่นับการทำวิศวกรรมดาวเคราะห์ เมื่อถึงเวลาที่ดาราจักรทั้งสองปะทะกัน พื้นผิวโลกก็จะร้อนเกินกว่าที่น้ำจะมีอยู่ได้ ซึ่งจะทำให้สิ่งมีชีวิตทั้งหมดบนโลกสูญพันธุ์ โดยปัจจุบันคาดว่าเหตุการณ์นี้จะเกิดขึ้นภายใน 0.5 ถึง 1.5 พันล้านปี เนื่องจากกำลังส่องสว่างของดวงอาทิตย์ที่เพิ่มขึ้นเรื่อยๆ เมื่อถึงเวลาของการปะทะกัน ความสว่างของดวงอาทิตย์จะเพิ่มขึ้นไปแล้ว 35–40% ทำให้เป็นไปได้สูงว่าจะเกิดปรากฏการณ์เรือนกระจกหลบหนีบนโลกได้เมื่อถึงเวลานั้น
มูซา บินต์ นาศิร

**มูซา บินต์ นาศิร อัลมุสนัด** () เป็นพระชายาองค์ที่ 2 ในเชคฮะมัด บิน เคาะลีฟะฮ์ อัษษานี อดีตเจ้าผู้ครองรัฐกาตาร์ และเป็น พระราชชนนี พันปีหลวง ใน เชค**[[ตะมีม บิน ฮะมัด อาล ษานี|ตะมีม บิน ฮะมัด บิน อาล ษานี่]] ทรงมีพระโอรสและพระธิดา ทั้งสิ้น 7 พระองค์**

1 เช็คญาซีม บิน ฮาหมัด อัลทานี

2 เช็คตามีม บิน ฮาหมัด อัลทานี

3เช็คโจอาน บิน ฮาหมัด อัลทานี

4 เช็คคา อัลมัยยาซา บินต์ ฮาหมัด อัลทานี

5เช็คคา ฮินด์ บินต์ ฮาหมัด อัลทานี

6เช็ค มูฮำหมัด บิน ฮาหมัด อัลทานี

7เช็คคอลีฟะห์ บิน ฮาหมัด อัลทานี

## พระประวัติ
ชัยเคาะฮ์มูซา บินต์ นาศิร อัลมุสนัด พระชนนีฯ ประสูติเมื่อวันที่ 8 สิงหาคม พ.ศ. 2502 โดยเป็นพระธิดาของนาสเซอร์ บิน อับดุลลาห์ อัลมุสนัด พระองค์ทรงมีเชื้อสายเจ้าผู้ครองรัฐคูเวต

## อภิเษกสมรส
ชัยเคาะฮ์มูซา บินต์ นาศิร อัลมุสนัด ทรงอภิเษกสมรสกับ เชคฮะมัด บิน เคาะลีฟะฮ์ อัษษานี เมื่อปีพ.ศ. 2520 มีพระราชโอรส-พระราชธิดาด้วยกัน 7 พระองค์

## อ้างอิง

*H.H. Sheikha Mozah Al-Missned 
*UNESCO Celebrity Advocate Sheikha Mozah Al-Missned
*http://www.forbes.com/profile/sheikha-mozah-bint-nasser-al-missned
*http://2022.qatarz.com/brief-info-about-sheikha-mozah-bint-nasser-al-missnad-qatar

## แหล่งข้อมูลอื่น

*Official site of Her Highness Sheikha Moza bint Nasser
*Backstory: Qatar reformed by a modern marriage

หมวดหมู่:ชาวตะวันออกกลาง
หมวดหมู่:ชาวกาตาร์
หมวดหมู่:มุสลิมชาวกาตาร์
หมวดหมู่:ผู้ได้รับเครื่องราชอิสริยาภรณ์ดีบีอี
เจ้าหญิงซาบิกา บิน อิบบราฮิม อัลเคาะลีฟะฮ์

**เจ้าหญิงซาบิกา บิน อิบบราฮิม อัลเคาะลีฟะฮ์แห่งบาห์เรน** (; ) เป็นพระภรรยาเจ้าพระองค์แรก ในสมเด็จพระราชาธิบดีฮะมัด บิน อีซา อัลเคาะลีฟะฮ์ พระมหากษัตริย์บาห์เรน ประสูติเมื่อปี 1948

## อภิเษกสมรส
เจ้าหญิงซาบิกา บิน อิบบราฮิม อัลเคาะลีฟะฮ์ ทรงอภิเษกสมรสกับสมเด็จพระราชาธิบดีฮะมัด บิน อีซา อัลเคาะลีฟะฮ์ เมื่อวันที่ 9 ตุลาคม พ.ศ. 2512 มีพระราชโอรส-ธิดาด้วยกัน 4 พระองค์ได้แก่
* เจ้าชายซัลมาน มกุฎราชกุมารแห่งบาห์เรน
* เจ้าชายอับดุลลาห์ บิน ฮาหมัด อัลเคาะลีฟะฮ์
* เจ้าชายคาลิฟา บิน ฮาหมัด อัลเคาะลีฟะฮ์
* เจ้าหญิงนัจลา บิน ฮาหมัด อัลเคาะลีฟะฮ์

## อ้างอิง

## บรรณานุกรม
*
*
*
*
*
*
*

หมวดหมู่:ขบวนการทางการเมืองในประเทศบาห์เรน
หมวดหมู่:ราชินีแห่งบาห์เรน
หมวดหมู่:เจ้าหญิงพระชายา
สมเด็จพระราชินีมูนิรา บิน อับดุลลาห์ อัล อัลเชคห์

**สมเด็จพระราชินีมูนิรา บิน อับดุลลาห์ อัล อัลเชคห์** ( : พระราชสมภพ 25 พฤษภาคม พ.ศ. 2484) เป็นพระอัครมเหสีในสมเด็จพระราชาธิบดีอับดุลลาห์ บิน อับดุลลาซิซ และเป็นสมเด็จพระราชินีแห่งราชอาณาจักรซาอุดิอาระเบีย

## พระราชประวัติส่วนพระองค์
สมเด็จพระราชินีมูนิรา บิน อับดุลลาห์ อัล อัลเชคห์เสด็จพระราชสมภพเมื่อปีพ.ศ. 2484 ที่ประเทศซาอุดิอาระเบีย

สมเด็จพระราชินีมูนิรา ทรงอิเษกสมรสกับสมเด็จพระราชาธิบดีอับดุลลาห์ บิน อับดุลลาซิซ เมื่อปีพ.ศ. 2504

## อ้างอิง
* Munira Bint Abdullah Al al-Shaykh

หมวดหมู่:ราชินีแห่งซาอุดีอาระเบีย
รัฐเราะซุลคัยมะฮ์

**รัฐเราะซุลคัยมะฮ์** ( **  บางครั้งสะกดเป็น Ras al Khaimah หรือ Ras al-Khaimah) เป็นหนึ่งในรัฐ (emirate) ทั้งเจ็ดของสหรัฐอาหรับเอมิเรตส์ มีพื้นที่  1,683 ตารางกิโลเมตร มีประชากร 263,217 คน ตั้งอยู่ทางตะวันออกเฉียงเหนือของประเทศ ปกครองด้วยระบอบราชาธิปไตย โดยมีเจ้าผู้ครองรัฐ (Emir) องค์ปัจจุบันคือซาอุด บิน ซัคร์ อัลกอสิมีย์

ในวันที่ 10 กุมภาพันธ์ 1972 เราะซุลคัยมะฮ์ภายใต้การนำของ Sheikh Saqr bin Mohammad al-Qasimi เข้าร่วมเป็นรัฐที่เจ็ดของสหรัฐอาหรับเอมิเรตส์ หลังการยึดอาบูมาซาและทุนบ์

## อ้างอิง

เราะซุลคัยมะฮ์
รัฐอุมม์อัลกุเวน

**รัฐอุมม์อัลกุเวน** ( **, "Mother of the Two Powers") เป็นหนึ่งในรัฐ (emirate) ทั้งเจ็ดของสหรัฐอาหรับเอมิเรตส์ มีพื้นที่ 755 ตารางกิโลเมตร มีประชากร 72,000 คน ตั้งอยู่ทางตะวันออกเฉียงเหนือของประเทศ เป็นรัฐที่มีขนาดเล็กเป็นอันดับสอง ปกครองด้วยระบอบราชาธิปไตย โดยมีเจ้าผู้ครองรัฐ (Emir) องค์ปัจจุบันคือรอชิด บิน อะฮ์หมัด อัลมูอัลลาที่ 3

อุมม์อัลกุเวน
อาสนวิหารซาร์ลา

**อาสนวิหารซาร์ลา**  () เรียกชื่อเต็มว่า **อาสนวิหารนักบุญซาแซร์โดสแห่งซาร์ลา** () ปัจจุบันมีฐานะเป็นโบสถ์ประจำเขตแพริช นิกายโรมันคาทอลิก ซึ่งในอดีตเคยมีฐานะเป็นอาสนวิหารประจำมุขมณฑลซาร์ลา ซึ่งต่อมาได้ถูกยุบรวมเป็นส่วนหนึ่งของมุขมณฑลอ็องกูแลม ตั้งแต่ปีค.ศ. 1801 เป็นต้นมา (ตามความตกลง ค.ศ. 1801) ซึ่งไม่นานต่อมาได้ยุบรวมเข้ากับมุขมณฑลเปรีเกอ ตั้งอยู่ที่เมืองซาร์ลา-ลา-กาเนดา จังหวัดดอร์ดอญ ในแคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่นักบุญซาแซร์โดสแห่งลีมอฌ

อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์ เมื่อ ค.ศ. 1840 

## อ้างอิง

## แหล่งข้อมูลอื่น

* 

ซาร์ลา
หมวดหมู่:คริสต์ศาสนสถานแบบกอทิก
หมวดหมู่:สิ่งก่อสร้างในคริสต์ศตวรรษที่ 12
หมวดหมู่:สิ่งก่อสร้างในจังหวัดดอร์ดอญ
หมวดหมู่:อนุสรณ์สถานทางประวัติศาสตร์แห่งฝรั่งเศส
อาสนวิหารบาซัส

**อาสนวิหารบาซัส** () เรียกชื่อเต็มว่า **อาสนวิหารนักบุญยอห์นผู้ให้บัพติศมาแห่งบาซัส** () ปัจจุบันมีฐานะเป็นโบสถ์ประจำเขตแพริช นิกายโรมันคาทอลิก ในอดีตเคยมีฐานะเป็นอาสนวิหารประจำมุขมณฑลบาซัส ซึ่งต่อมาถูกยุบลงโดยเขตปกครองบางส่วนตกเป็นส่วนหนึ่งของอัครมุขมณฑลบอร์โด และอีกส่วนหนึ่งผนวกเข้ากับมุขมณฑลอาแฌ็งและมุขมณฑลแอร์ตั้งแต่ปี ค.ศ. 1801 เป็นต้นมา (ตามความตกลง ค.ศ. 1801) ตั้งอยู่ที่เมืองบาซัส จังหวัดฌีรงด์ แคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่นักบุญยอห์นผู้ให้บัพติศมา

อาสนวิหารนั้นเริ่มสร้างในช่วงคริสต์ศตวรรษที่ 13 และ 14 ในรูปแบบของอาสนวิหารขนาดใหญ่ตามแบบสถาปัตยกรรมกอทิกของทางภาคเหนือของฝรั่งเศส สร้างทับบริเวณที่เคยเป็นอาสนวิหารโบราณตั้งแต่ในสมัยคริสต์ศตวรรษที่ 4 ภายในอาสนวิหารประกอบด้วยโถงกลาง (บริเวณกลางโบสถ์) ที่กว้างและยาวแต่ไม่พบส่วนแขนกางเขน บริเวณหน้าบันทิศตะวันตกนั้นค่อนข้างเป็นเอกลักษณ์โดยแบ่งเป็นสามระดับตามความสูง ระดับแรกประกอบด้วยซุ้มประตูซึ่งยังคงพบงานปั้นในสมัยคริสต์ศตวรรษที่ 13 ในสภาพดี ระดับที่สองได้แก่หน้าต่างกุหลาบงานสมัยปี ค.ศ. 1537 และระดับที่สามได้แก่ยอดหน้าบันแบบสถาปัตยกรรมฟื้นฟูคลาสสิกซึ่งเป็นงานในสมัย ค.ศ. 1723 ส่วนหอระฆังบริเวณทิศเหนือเป็นงานสมัยคริสต์ศตวรรษที่ 11

ซึ่งน่าเสียดายที่อาสนวิหารถูกทำลายลงในสมัยสงครามศาสนาของฝรั่งเศสโดยกองกำลังกลุ่มอูเกอโนในปี ค.ศ. 1561 อาสนวิหารที่เห็นในปัจจุบันนั้นสร้างขึ้นใหม่ระหว่างปี ค.ศ. 1583–1635

ในปี ค.ศ. 1530 อาสนวิหารนี้ยังใช้เป็นที่จัดงานอภิเษกสมรสของพระเจ้าฟร็องซัวที่ 1 แห่งฝรั่งเศสกับเอเลนอร์แห่งออสเตรีย

อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1840 และยังเป็นส่วนหนึ่งของแหล่งมรดกโลกของยูเนสโก โดยเป็นส่วนหนึ่งของเส้นทางซานเตียโกเดกอมโปสเตลาในประเทศฝรั่งเศสตั้งแต่ปี ค.ศ. 1998

## ระเบียงภาพ

ไฟล์:Bazas Cathédrale Vue.jpg|วิวจากฝั่งทิศเหนือ
ไฟล์:Cathédrale Bazas portail gauche.JPG|ซุ้มประตูซ้าย
ไฟล์:Cathédrale Bazas portail central.JPG|ซุ้มประตูกลาง
ไฟล์:Cathédrale Bazas portail droit.JPG|ซุ้มประตูขวา
ไฟล์:Cathédrale Bazas Tympan central moitié gauche.JPG|หน้าบันซุ้มประตูกลาง (ซีกซ้าย)
ไฟล์:Bazas tympan central, moitié droite.JPG|หน้าบันซุ้มประตูกลาง (ซีกขวา)
ไฟล์:FR-33-Bazas08.JPG|บริเวณพิธีจากด้านข้าง
ไฟล์:FR-33-Bazas05.JPG|ปนาลี
ไฟล์:Bazas-cathédrale-1844.png|ภาพร่างโดย Léo Drouyn (ค.ศ. 1844)
ไฟล์:Bazas-Vue-1846.png|ภาพร่างโดย Léo Drouyn (ค.ศ. 1846)


## อ้างอิง

บาซัส
หมวดหมู่:สิ่งก่อสร้างในจังหวัดฌีรงด์
หมวดหมู่:สิ่งก่อสร้างในคริสต์ศตวรรษที่ 13
หมวดหมู่:แหล่งมรดกโลกในประเทศฝรั่งเศส
หมวดหมู่:แหล่งมรดกโลกทางวัฒนธรรม
หมวดหมู่:คริสต์ศาสนสถานแบบกอทิก
หมวดหมู่:อนุสรณ์สถานทางประวัติศาสตร์แห่งฝรั่งเศส
เดวิด อาลาบา

**เดวิด โอลาโตคุนโบ อาลาบา** (; เกิด 24 มิถุนายน ค.ศ. 1992) เป็นนักฟุตบอลชาวออสเตรีย ปัจจุบันเล่นให้กับเรอัลมาดริดและทีมชาติออสเตรีย อาลาบาเป็นนักฟุตบอลที่เล่นได้หลายตำแหน่ง เช่น กองกลาง ปีกซ้าย ปีกขวา แต่เล่นในตำแหน่งแบ็กซ้าย และเซ็นเตอร์แบ็กเป็นหลัก เขาได้รับการยกย่องว่าเป็นแบ็กซ้ายที่ดีที่สุดในยุคนี้

## ชีวิตส่วนตัว
อาลาบาเกิดและเติบโตที่กรุงเวียนนา เป็นบุตรชายของจอร์จและจินา อาลาบา แม่ของเขาเป็นนางพยาบาลชาวฟิลิปปินส์ และพ่อของเขาเป็นดีเจชาวไนจีเรีย

## เกียรติประวัติ
;ไบเอิร์นมิวนิก
*บุนเดิสลีกา: 2009–10, 2012–13
*เดเอ็ฟเบโพคาล: 2009–10
*เดเอ็ฟเบซูเปอร์คัพ: 2010, 2012

;เกียรติส่วนตัว 
*นักฟุตบอลออสเตรียยอดเยี่ยมประจำปี: 2011, 2012

## อ้างอิง

## แหล่งข้อมูลอื่น
* 
* David Alaba  at transfermarkt.de 
* 
* ESPN Profile

หมวดหมู่:นักฟุตบอลชาวออสเตรีย
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นเทเอ็สเก 1899 ฮ็อฟเฟินไฮม์
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นในบุนเดิสลีกา
หมวดหมู่:ผู้เล่นในลาลิกา
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:บุคคลจากเวียนนา
หมวดหมู่:ชาวออสเตรียเชื้อสายฟิลิปปินส์
หมวดหมู่:ชาวออสเตรียเชื้อสายไนจีเรีย
โทนี โครส

**โทนี โครส** (, ; เกิด 4 มกราคม ค.ศ. 1990) เป็นอดีตนักฟุตบอลอาชีพชาวเยอรมนี เคยลงเล่นในตำแหน่งกองกลาง ให้กับไบเอิร์นมิวนิก, ไบเออร์ 04 เลเวอร์คูเซิน และเรอัลมาดริด โดยส่วนใหญ่ โครส จะลงเล่นในตำแหน่งกองกลางตัวกลาง นอกจากนี้ ยังสามารถปรับไปลงเล่นในตำแหน่งดีพไลอิงเพลย์เมกเกอร์ได้ เขาเป็นที่รู้จักในด้านวิสัยทัศน์ การผ่านบอล ความคิดสร้างสรรค์ การเปิดบอลโด่ง และเซต-พีซ เมื่อวันที่ 21 พฤษภาคม ค.ศ. 2024 โครสประกาศว่าเขาจะเลิกเล่นให้กับสโมสรและฟุตบอลระดับนานาชาติหลังยูโร 2024 ในเกมลาลิกานัดสุดท้ายที่สนามกีฬาซานเตียโก เบร์นาเบว เมื่อวันที่ 25 พฤษภาคม ค.ศ. 2024 เขาลงเล่นโดยเสมอกับเรอัลเบติสแบบไร้สกอร์ ซึ่งเขาได้รับเกียรติยศและการปรบมือให้ทั้งสนามต่อมาเขาได้ถูกเปลี่ยนตัวออกจากสนามในนาทีที่ 86

## สถิติอาชีพ
### สโมสร

### ทีมชาติ

## รางวัลเกียรติยศ
;ไบเอิร์นมิวนิก
* บุนเดิสลีกา: 2007–08, 2012–13, 2013–14
* เดเอ็ฟเบ-โพคาล: 2007–08, 2012–13, 2013–14
* เดเอ็ฟเบ-ลีกาโพคาล: 2007
* เดเอฟเอล-ซูเปอร์คัพ: 2010, 2012
* ยูฟ่าแชมเปียนส์ลีก: 2012–13
* ยูฟ่าซูเปอร์คัพ: 2013
* ฟุตบอลชิงแชมป์สโมสรโลก: 2013

;เรอัลมาดริด
* ยูฟ่าซูเปอร์คัพ: 2014, 2017, 2022
* ฟุตบอลชิงแชมป์สโมสรโลก: 2014, 2016, 2017, 2018, 2022
* ยูฟ่าแชมเปียนส์ลีก :  2015–16, 2016–17, 2017–18, 2021–22, 2023–24
* ลาลิกา : 2016–17, 2019–2020, 2021–2022, 2023–2024
* ซูเปร์โกปาเดเอสปัญญา : 2017

;ทีมชาติเยอรมนี
* ฟุตบอลโลก: 2014

## อ้างอิง

หมวดหมู่:นักฟุตบอลชายชาวเยอรมัน
หมวดหมู่:กองกลางฟุตบอลชาย
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นในบุนเดิสลีกา
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:บุคคลจากรัฐเมคเลินบวร์ค-ฟอร์พ็อมเมิร์น
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
เดซิเมตร

**เดชิเมตร** เป็นหน่วยวัดความยาว มีขนาดเท่ากับ 1 x 10-1 เมตร มักย่อว่า **dm** จากภาษาอังกฤษ **decimetre**

## เทียบกับหน่วยอื่นๆ
* 1 เดชิเมตร เท่ากับ
** 100,000 ไมโครเมตร
** 10 เซนติเมตร
** 1 

ฟัก
ซิเมตร
** 0.1 เมตร
** 3.9 นิ้ว
* 2.2 เดชิเมตร — เส้นผ่านศูนย์กลางของลูกฟุตบอลมาตรฐาน
* 2.998 เดชิเมตร —  	ระยะทางที่แสงเดินทางในเวลา 1 นาโนวินาที
* 3 เดชิเมตร — ความยาวของไม้บรรทัด

หมวดหมู่:อันดับของขนาด (ความยาว)
หมวดหมู่:หน่วยความยาวระบบเมตริก
หมวดหมู่:หน่วยเอสไอ
ไบอาเรนา

**ไบอาเรนา** (, ) เป็นสนามกีฬาฟุตบอล ตั้งอยู่ที่เมืองเลเวอร์คูเซิน รัฐนอร์ทไรน์-เว็สท์ฟาเลิน ประเทศเยอรมนี เปิดใช้บริการในปี ค.ศ. 1932] ปัจจุบันสนามแห่งนี้เป็นสนามเหย้าของสโมสรฟุตบอลไบเออร์ 04 เลเวอร์คูเซินในบุนเดิสลีกา มีความจุทั้งหมด 30,210 ที่นั่ง

## แหล่งข้อมูลอื่น
* Official Homepage  
* BayArena 
* BayArena2009 
* The Stadium Guide

หมวดหมู่:สนามฟุตบอลในประเทศเยอรมนี
หมวดหมู่:สิ่งก่อสร้างในรัฐนอร์ทไรน์-เว็สท์ฟาเลิน
หมวดหมู่:สนามกีฬาฟุตบอลโลกหญิง 2011
เดคาเมตร

**เดคาเมตร** เป็นหน่วยวัดความยาว มีขนาดเท่ากับ 1 x 101 เมตร มักย่อว่า **dam** จากภาษาอังกฤษ **decametre**

## เทียบกับหน่วยอื่นๆ
* 1 เดคาเมตร เท่ากับ
** 1,000,000 ไมโครเมตร
** 1,000 เซนติเมตร
** 100 เดซิเมตร
** 10 เมตร
** 0.01 กิโลเมตร
* 5.2 เดคาเมตร —  ความสูงของน้ำตกไนแอการา
* 7 เดคาเมตร — ความกว้างของสนามฟุตบอลมาตรฐาน
* 9.347 เดคาเมตร — ความสูงของอนุสาวรีย์เทพีเสรีภาพ ประเทศสหรัฐอเมริกา

หมวดหมู่:อันดับของขนาด (ความยาว)
หมวดหมู่:หน่วยความยาวระบบเมตริก
หมวดหมู่:หน่วยเอสไอ
ซีม็อน ร็อลเฟิส

**ซีม็อน ร็อลเฟิส** (; เกิดวันที่ 21 มกราคม ค.ศ. 1982 ในรัฐนอร์ทไรน์-เว็สท์ฟาเลิน) เป็นนักฟุตบอลชาวเยอรมนี ปัจจุบันลงเล่นให้กับไบเออร์ 04 เลเวอร์คูเซินในบุนเดิสลีกา ตำแหน่งกองกลางตัวรับ

## อ้างอิง

## แหล่งข้อมูลอื่น
* [Profile at [ESPN]'s Soccernet]
* Leverkusen who's who 
* 

หมวดหมู่:นักฟุตบอลชาวเยอรมัน
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นในบุนเดิสลีกา
หมวดหมู่:บุคคลจากรัฐนอร์ทไรน์-เว็สท์ฟาเลิน
หมวดหมู่:กองกลางฟุตบอล
โบรุสซีอา-พาร์ค

**ชตาดีอ็อนอิมโบรุสซีอา-พาร์ค** () หรือที่รู้จักกันในชื่อ **โบรุสซีอา-พาร์ค** () เป็นสนามกีฬาฟุตบอล ตั้งอยู่ในเมืองเมินเชินกลัทบัค รัฐนอร์ทไรน์-เว็สท์ฟาเลิน ประเทศเยอรมนี ปัจจุบันสนามแห่งนี้เป็นสนามเหย้าของสโมสรฟุตบอลโบรุสซีอาเมินเชินกลัทบัคในบุนเดิสลีกา มีความจุทั้งหมด 54,057 ที่นั่ง

## แหล่งข้อมูลอื่น

*Borussia Mönchengladbach Official Web Site

หมวดหมู่:สนามฟุตบอลในประเทศเยอรมนี
หมวดหมู่:สิ่งก่อสร้างในรัฐนอร์ทไรน์-เว็สท์ฟาเลิน
หมวดหมู่:สนามกีฬาฟุตบอลโลกหญิง 2011
อาร์ตูโร บิดัล

**อาร์ตูโร เอรัสโม บิดัล ปาร์โด** (; เกิดวันที่ 22 พฤษภาคม ค.ศ. 1987) เป็นนักฟุตบอลชาวชิลี ปัจจุบันลงเล่นในตำแหน่งกองกลาง ให้กับฟลาเม็งกูของประเทศบราซิล และทีมชาติชิลี รูปแบบการเล่นของเขาในตอนที่อยู่กับยูเวนตุส ทำให้เขาได้รับฉายาจากสื่ออิตาลีว่า *Il Guerriero* ("นักรบ"), *Rey Arturo* ("กษัตริย์อาเธอร์") และ *La Piranha* เนื่องจากเขามีความโดดเด่นในการเข้าทำที่หนักและดุเดือดและลักษณะการเล่นที่เป็นเอกลักษณ์เฉพาะตัว

บิดัลเริ่มต้นอาชีพกับสโมสรโกโล-โกโลซึ่งเขาพาทีมชนะเลิศลีกสูงสุดชิลี 3 สมัย ต่อมาเขาได้ย้ายไปยุโรป โดยย้ายเข้าร่วมไบเออร์เลเวอร์คูเซินในบุนเดิสลีกาและได้เล่นให้กับสโมสรถึง 4 ฤดูกาล ต่อมาเขาย้ายไปยูเวนตุสใน ค.ศ. 2011 และได้รับการยกย่องให้เป็นหนึ่งในกองกลางที่ดีที่สุดในโลก โดยเขาพายูเวนตุสชนะเลิศ *[[List of Italian football champions|สกูเดตติ]]* 4 สมัย และพาทีมเข้าเข้าชิงชนะเลิศยูฟ่าแชมเปียนส์ลีกใน ค.ศ. 2015 จนทำให้เขาได้รับการเสนอชื่อเข้าชิงรางวัลผู้เล่นยอดเยี่ยมแห่งยุโรปในปีนั้น  ต่อมาในวันที่ 28 กรกฎาคม ค.ศ. 2015 บิดัลกลับไปเล่นในบุนเดิสลีกาอีกครั้ง โดยย้ายไปไบเอิร์นมิวนิกและพาทีมชนะเลิศลีกถึง 3 สมัย หลังจาก 3 ปีที่มิวนิก เขาเซ็นสัญญากับบาร์เซโลนาในลาลิกา โดยพาทีมชนะเลิศลาลิกา ทำให้เจ้าตัวชนะเลิศลีกเป็นฤดูกาลที่ 8 ติดต่อกัน

บิดัลลงเล่นให้กับทีมชาติชิลีมาแล้ว 119 นัด โดยลงเล่นนัดแรกเมื่อ ค.ศ. 2007 เขาได้ลงเล่นในโกปาอาเมริกาปี 2011, 2015 และ 2019 เช่นเดียวกันกับโกปาอาเมริกาเซนเตนาริโอและฟุตบอลโลกปี 2010 และ 2014 และฟีฟ่าคอนเฟเดอเรชันส์คัพ 2017 เขามีส่วนช่วยให้ชาติของเขาชนะเลิศโกปาอาเมริกาในปี 2015 และ 2016

## เกียรติประวัติ
**ยูเวนตุส**
*เซเรียอา (4): 2011–12, 2012–13, 2013–14, 2014–15
* Coppa Italia: 2014–15
* Supercoppa Italiana: 2012, 2013
* UEFA Champions League รองชนะเลิศ: 2014–15

**ไบเอิร์นมิวนิก**
* Bundesliga: 2015–16, 2016–17, 2017–18
* DFB-Pokal: 2015–16
* DFL-Supercup: 2016, 2017

**บาร์เซโลนา**
* La Liga: 2018–19
* Supercopa de España: 2018

**อินเตอร์มิลาน**
*เซเรียอา (1): 2020–21

## อ้างอิง

## แหล่งข้อมูลอื่น

* 
* ESPN Profile 
* Transfermarkt Profile
* 

หมวดหมู่:นักฟุตบอลชาวชิลี
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในเซเรียอา
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นในฟุตบอลโลก 2014
หมวดหมู่:กองกลางฟุตบอล
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นในโกปาอาเมริกา 2019
หมวดหมู่:ผู้เล่นในโกปาอาเมริกา 2021
หมวดหมู่:ผู้เล่นในชุดชนะเลิศโกปาอาเมริกา
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:บุคคลจากซันติอาโก
หมวดหมู่:นักฟุตบอลกลูบีจีเรกาตัสดูฟลาเม็งกู
เขาตัมโบรา

**เขาตัมโบรา** () ตั้งอยู่บนเกาะซุมบาวา ประเทศอินโดนีเซีย มีความสูงจากระดับน้ำทะเล 2,850 เมตร ภูเขาไฟลูกนี้ได้เคยระเบิดขึ้นเมื่อวันที่ 10 เมษายน ค.ศ. 1815 ทำให้มีผู้เสียชีวิตราว 71,000 คน และส่งผลกระทบไปยังทั่วทุกมุมโลก และเป็นต้นเหตุของปีที่ไร้ฤดูร้อนในปีค.ศ. 1815 ซึ่งเป็นปีที่อากาศในช่วงฤดูร้อนผิดจากปกติ ที่มีผลในการทำลายพืชพันธุ์ธัญญาหารของยุโรปเหนือ ตะวันออกเฉียงเหนือของสหรัฐอเมริกาและประเทศแคนาดา นานสองปี

## การปะทุในปีค.ศ. 1815

เมื่อวันที่ 10 เมษายน ค.ศ. 1815 เขาตัมโบราได้เกิดปะทุขึ้น โดยแรงปะทุนั้นทำให้เกิดเสียงดังสนั่นหวั่นไหวได้ยินไกลไปถึง 850 กิโลเมตร ชาวบ้านได้รายงานว่า ต้นไม้บนเกาะล้มระเนระนาด และลาวาไหลนองท่วมพื้นบริเวณรอบภูเขาไฟ ทำให้ทุ่งนาถูกทำลาย และท้องฟ้าในบริเวณนั้นมืดมัว เพราะไร้แสงอาทิตย์นานถึง 2 วัน การปะทุของเขาตัมโบราในครั้งนั้นได้ทำให้นักวิทยาศาสตร์เข้าใจความสัมพันธ์ระหว่างดินฟ้าอากาศกับการระเบิดของภูเขาไฟดียิ่งขึ้น เพราะนักวิทยาศาสตร์ชาวฝรั่งเศสได้รายงานว่า หลังจากที่เขาตัมโบราปะทุได้ไม่นานผิวโลกก็ได้รับแสงอาทิตย์น้อยลงถึงร้อยละ 20 และอุณหภูมิของอากาศในแถบซีกโลกเหนือได้ลดลงมาก เพราะในบรรยากาศเหนือโลกมีฝุ่น และละอองภูเขาไฟปะปนมากมาย ซึ่งเถ้าถ่านเหล่านี้ต้องใช้เวลานานหลายปีจึงจะตกสู่โลกหมด

## อ้างอิง

## แหล่งข้อมูลอื่น

* 
* 
* 

ตัมโบรา
ตัมโบรา
หมวดหมู่:หมู่เกาะซุนดาน้อย
1 E22 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 10 Zm (10,000,000,000,000,000 กม.) ถึง 100 Zm (100,000,000,000,000,000 กม.) (1022 และ 1023 ม.)

__TOC__

----
**[[1 E21 m|ความยาวน้อยกว่า 1,000,000 ปีแสง]]**
----

#### ดาราศาสตร์
* 2,360,000 ปีแสง —  ระยะห่างจากกาแล็กซีทางช้างเผือกถึงกาแล็กซีแอนโดรเมดา
* 5,200,000 ปีแสง — เส้นผ่านศูนย์กลาง ของ IC 1101
* 6,000,000 ปีแสง — เส้นผ่านศูนย์กลาง ของ Abell 2029
* 10,000,000 ปีแสง — เส้นผ่านศูนย์กลางของกลุ่มท้องถิ่น (Local Group)


----
**[[1 E23 m|ความยาวมากกว่า 1,000,000 ปีแสง]]**
----


## ดูเพิ่ม
* อันดับของขนาด (ความยาว)

+22
1 E23 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 100 Zm (100,000,000,000,000,000 กม.) ถึง 1 Ym (1,000,000,000,000,000,000 กม.) (1023 และ 1024 ม.)

__TOC__

----
**[[1 E22 m|ความยาวน้อยกว่า 10,000,000 ปีแสง]]**
----

#### ดาราศาสตร์
* 20,000,000 ปีแสง — เส้นผ่านศูนย์กลางของกลุ่มกระจุกดาราจักรฟอร์แนกซ์
* 27,000,000 ปีแสง - ระยะทางจากโลกถึงดาราจักรหมวกปีก
* 30,000,000 ปีแสง —  เส้นผ่านศูนย์กลางของกลุ่มกระจุกดาราจักรท้องถิ่น


----
**[[1 E24 m|ความยาวมากกว่า 10,000,000 ปีแสง]]**
----


## ดูเพิ่ม
* อันดับของขนาด (ความยาว)

+23
1 E24 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 1 Ym (1,000,000,000,000,000,000 กม.) ถึง 10 Ym (10,000,000,000,000,000,000 กม.) (1024 และ 1025 ม.)

__TOC__

----
**[[1 E23 m|ความยาวน้อยกว่า 100,000,000 ปีแสง]]**
----

#### ดาราศาสตร์
* 110,000,000 ปีแสง — เส้นผ่านศูนย์กลางของ Local Supercluster
* 250,000,000 ปีแสง — ระยะทางจากโลก ถึงหลุมดำขนาดยักษ์
* 500,000,000 ปีแสง — เส้นผ่านศูนย์กลางของ Eridanus Supervoid(พื้นที่ว่างเอริเดนัส)
* 650,000,000 ปีแสง — ระยะทางจากโลก ถึง Shapley Supercluster(กลุ่มกระจุกดาราจักรแชปเลย์)


----
**[[1 E25 m|ความยาวมากกว่า 100,000,000 ปีแสง]]**
----


## ดูเพิ่ม
* อันดับของขนาด (ความยาว)

+24
สกุลโมกมัน

**สกุลโมกมัน** หรือ ***[[Wrightia]]*** เป็นสกุลที่มีสมาชิก 23 สปีชีส์ อยู่ในวงศ์ Apocynaceae เป็นพืชพื้นเมืองในแอฟริกา เอเชีย และออสเตรเลีย เป็นไม้ยืนต้นขนาดเล็กหรือไม้พุ่ม ชื่อสกุลนี้ตั้งชื่อตามนักพฤกษศาสตร์ชาวสกอตแลนด์ วิลเลียม ไรท์ (William Wright)

ในบางครั้ง จะเกิดความสับสนกันระหว่างพุดพิชญา (*[[Wrightia antidysenterica]]*) กับโมกหลวง (*Holarrhena pubescens*) ซึ่งมีชื่อพ้อง *[[Holarrhena antidysenterica]]* โดยพืชทั้งสองชนิดอยู่ในวงศ์เดียวกัน แต่คนละสกุล

## พรรณไม้ในสกุลโมกมัน
* พุดพิชญา

## อ้างอิง

หมวดหมู่:สกุลโมกมัน
1 E25 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 10 Ym (10,000,000,000,000,000,000 กม.) ถึง 100 Ym (100,000,000,000,000,000,000 กม.) (1025 และ 1026 ม.)

__TOC__

----
**[[1 E24 m|ความยาวน้อยกว่า 1,000,000,000 ปีแสง]]**
----

#### ดาราศาสตร์
* 1,000,000,000 ปีแสง — เส้นผ่านศูนย์กลางของ Pieces-Cetus Supercluster Complex(กลุ่มกระจุกดาราจักรซับซัอนพิสเซส-ซีตัส)
* 1,300,000,000 ปีแสง — เส้นผ่านศูนย์กลางของ กำแพงยักษ์สโลน
* 3,300,000,000 ปีแสง — 1 จิกะพาร์เซก


----
**[[1 E26 m|ความยาวมากกว่า 1,000,000,000 ปีแสง]]**
----


## ดูเพิ่ม
* อันดับของขนาด (ความยาว)

+25
รายพระนามพระมหากษัตริย์ฟีจี

## ประมุขแห่งรัฐฟีจี 1871-2012
### ราชวงศ์บาอู

### ราชวงศ์ฮาโนเวอร์

### ราชวงศ์ซัคเซิน-โคบูร์กและโกทา

### ราชวงศ์วินด์เซอร์

## ดูเพิ่ม
* ตูรากา นา โกเนซาอู

หมวดหมู่:พระมหากษัตริย์ฟิจิ
ฟ
หมวดหมู่:ประเทศฟีจี